10-15 mand mødte op på Efterskolen i Bakkerne bevæbnede med køller og knojern.

Tæskeholdet ankom til efterskolen i Try ved Dronninglund sent fredag aften. De ledte angiveligt efter en 14-årig pige, oplyser DR Nordjylland. Pigen fandt de ikke, men en 18 årig mand blev slået, mens en rude og et par billeder blev smadret. - Vi ved ikke, hvad der ville være sket, hvis de havde fundet den 14-årige, og vi kender ikke motivet. Vi har fået indtryk, at det måske handler om jalousi, siger vicepolitikommissær Carsten Corfitzen fra Nordjyllands Politi i Frederikshavn, til DR Nordjylland. Politiet oplyser, at de er på sporet af tæskeholdet, men vil gerne høre fra eventuelle vidner, der har set de mange mænd køre væk fra skolen.